CELEX: 32021R0956
Language: et
Date: 2021-05-31 00:00:00
Title: Komisjoni rakendusmäärus (EL) 2021/956, 31. mai 2021, teatavate kaupade klassifitseerimise kohta kombineeritud nomenklatuuris

15.6.2021   
               
               
                  ET
               
               
                  Euroopa Liidu Teataja
               
               
                  L 211/45
               
            
         KOMISJONI RAKENDUSMÄÄRUS (EL) 2021/956,
         31. mai 2021,
         teatavate kaupade klassifitseerimise kohta kombineeritud nomenklatuuris
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 9. oktoobri 2013. aasta määrust (EL) nr 952/2013, millega kehtestatakse liidu tolliseadustik, (1) eriti selle artikli 57 lõiget 4 ja artikli 58 lõiget 2,
         ning arvestades järgmist:
         
                     (1)
                  
                  
                     Nõukogu määrusele (EMÜ) nr 2658/87 (2) lisatud kombineeritud nomenklatuuri ühetaolise kohaldamise tagamiseks on vaja vastu võtta meetmed, mis käsitlevad käesoleva määruse lisas osutatud kaupade klassifitseerimist.
                  
               
                     (2)
                  
                  
                     Määrusega (EMÜ) nr 2658/87 on kehtestatud kombineeritud nomenklatuuri klassifitseerimise üldreeglid. Neid üldreegleid kohaldatakse ka kombineeritud nomenklatuuril täielikult või osaliselt põhinevate või sellele täiendavaid alajaotisi lisavate teiste nomenklatuuride suhtes, mis on kehtestatud liidu erisätetega kaubavahetust käsitlevate tariifsete või muude meetmete kohaldamiseks.
                  
               
                     (3)
                  
                  
                     Vastavalt nimetatud üldreeglitele tuleb käesoleva määruse lisas esitatud tabeli 1. veerus kirjeldatud kaubad klassifitseerida 2. veerus esitatud CN-koodi alla, lähtuvalt tabeli 3. veerus esitatud põhjendusest.
                  
               
                     (4)
                  
                  
                     On asjakohane sätestada, et siduvale tariifiinformatsioonile, mis on antud käesolevas määruses käsitletavate kaupade kohta, kuid mis ei ole kooskõlas käesoleva määrusega, võib siduva tariifiinformatsiooni valdaja määruse (EL) nr 952/2013 artikli 34 lõike 9 kohaselt tugineda veel teatava perioodi vältel. Kõnealuseks ajavahemikuks tuleks kehtestada kolm kuud.
                  
               
                     (5)
                  
                  
                     Käesoleva määrusega ettenähtud meetmed on kooskõlas tolliseadustiku komitee arvamusega,
                  
               ON VASTU VÕTNUD KÄESOLEVA MÄÄRUSE:
         
            Artikkel 1
            Lisas esitatud tabeli 1. veerus kirjeldatud kaubad klassifitseeritakse kombineeritud nomenklatuuris kõnealuse tabeli 2. veerus esitatud CN-koodi alla.
         
         
            Artikkel 2
            Siduvale tariifiinformatsioonile, mis ei ole kooskõlas käesoleva määrusega, võib määruse (EL) nr 952/2013 artikli 34 lõike 9 kohaselt tugineda veel kolm kuud pärast käesoleva määruse jõustumist.
         
         
            Artikkel 3
            Käesolev määrus jõustub kahekümnendal päeval pärast selle avaldamist Euroopa Liidu Teatajas.
         
         
            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 31. mai 2021
            
               
                  Komisjoni nimel
               
               
                  presidendi eest
               
               
                  maksunduse ja tolliliidu peadirektoraadi
               
               
                  peadirektor
               
               Gerassimos THOMAS
            
         
         
            (1)  ELT L 269, 10.10.2013, lk 1.
         
            (2)  Nõukogu 23. juuli 1987. aasta määrus (EMÜ) nr 2658/87 tariifi- ja statistikanomenklatuuri ning ühise tollitariifistiku kohta (EÜT L 256, 7.9.1987, lk 1).
      
      
         
            LISA
            
                        Kauba kirjeldus
                     
                     
                        Klassifikatsioon
                        (CN-kood)
                     
                     
                        Põhjendused
                     
                  
                        (1)
                     
                     
                        (2)
                     
                     
                        (3)
                     
                  
                        Moodultoode heli neelavate ja isoleerivate omadustega (nn „ruum ruumis“-süsteem). Kokku monteerituna on selle laius umbes 3 m, pikkus 2–6 m ja kõrgus 2,3 m ning seinte paksus umbes 40 mm.
                        Toode koosneb kuubikujulisest alumiiniumraamist, mis on kokku ühendatud konstruktsiooni külgedele ja ülaossa asetatud metallnurkadest ja paneelidest.
                        Iga paneeli ühel küljel on tulekindlast trükimustriga polüesterriidest heli neelav kiht ja teisel küljel lamineeritud puitlaastplaat. Paneeli sisemus on polsterdatud kivivillaga (tihedus 100 kg/m3).
                        Lagi on tehtud polüesterpaneelidest ja alumiiniumist tugitaladest. Tootel on ka uks, aknad, LED-valgustussüsteem ja ventilatsioonisüsteem.
                        Toode on kavandatud erikonstruktsioonina püstitamiseks olemasolevasse valmishoonesse, kuna see ei paku kaitset ilmastiku eest. Toode esitatakse tollile avatud kontorites suletud alana konfidentsiaalseks vestluseks või puhkeala loomiseks.
                        Vt fotot  (*1)
                        
                     
                     
                        7610 90 90 
                     
                     
                        Klassifikatsioon määratakse kindlaks kombineeritud nomenklatuuri klassifitseerimise üldreeglitega 1, 2a), 3b) ja 6 ning CN-koodide 7610 , 7610 90  ja 7610 90 90  sõnastusega.
                        Toodet ei või klassifitseerida rubriiki 9406 , kuna toode ei ole iseseisev komplektne või mittekomplektne „monteeritav ehitis“, sest seda ei saa pidada elumajaks, töökojaks ega samalaadseks hooneks (vt ka grupi 94 märkus 4 ja HSi selgitavad märkused rubriigi 9406  kohta). See ei sobi kasutamiseks välitingimustes, sest seda ei peeta ilmastikukindlaks. Toode on erikonstruktsioon, mis püstitatakse olemasolevasse valmishoonesse.
                        Toode on liittoode, mille põhiomaduse määrab konstruktsioonielement (alumiiniumraam). Seepärast tuleb toode klassifitseerida vastavalt selle komponendi koostismaterjalile.
                        Järelikult tuleb toode klassifitseerida CN-koodi 7610 90 90  alla kuuluvaks muuks alumiiniumist konstruktsiooniks.
                     
                  
               
            
               (*1)  Foto on üksnes illustreeriv.